Øynattøgle

Øynattøgle er en nattøgle som lever på Kanaløyene utenfor kysten av den amerikanske delstaten California. Nominatunderarten X. r. riversiana er begrenset til San Nicolas, mens underarten X. r. reticulata finnes på Santa Barbara og San Clemente. 

Denne arten kan påtreffes i alle miljøer på øyene, så lenge den finner skjul og skygge. Den kan gjemme seg i fjellsprekker, eller under vissen vegetasjon og drivved. Øynattøgle eter insekter, edderkopper, skorpioner og tanglus, men også en del planter.

Hos øgler er det vanlig at arter som lever på øyer blir større enn slektninger på fastlandet. Øynattøglen følger denne regelen, og er den største arten i slekten Xantusia  med en kroppslengde på over 10 cm. Den ble en stund regnet til den monotypiske slekten Klauberina, men er nå tilbake i Xantusia. 

 Eksterne lenker 


 CaliforniaHerps.com: San Nicolas Night Lizard
 CaliforniaHerps.com: San Clemente Night Lizard
 G.M Fellers et al. (1998) Ecology of the Island Night Lizard, Xantusia riversiana, on San Nicolas Island, California 

Kategori:Nattøgler
Kategori:Krypdyr formelt beskrevet i 1883
Kategori:Dyr formelt beskrevet av Edward Drinker Cope